Evropska konvencija o ljudskim pravima/Protokol broj 13.
<s></s>

<s>PROTOKOL BR. 13 UZ KONVENCIJU ZA ZAŠTITU LJUDSKIH PRAVA I OSNOVNIH SLOBODA O UKIDANJU SMRTNE KAZNE U SVIM OKOLNOSTIMA</s>

<s>Vilnius 3. maja 2002. godine
 
Države članice Vijeća Evrope potpisnice ovog protokola,</s>

<s>uvjerene da je svačije pravo na život osnovna vrijednost u demokratskom društvu i da je ukidanje smrtne kazne bitno za zaštitu ovoga prava i puno priznavanje dostojanstva svojstvenog svim ljudskim bićima;</s>

<s>u želji za jačanjem zaštite prava na život zajamčenog Konvencijom za zaštitu ljudskih prava i osnovnih sloboda, potpisanoj u Rimu 4. novembra 1950. (dalje: Konvencija);</s>

<s>primjećujući da Protokol br. 6 uz Konvenciju o ukidanju smrtne kazne, potpisan u Strassbourgu 28. aprila 1983, ne isključuje smrtnu kaznu za djela počinjena u vrijeme rata ili neposredne ratne opasnosti;</s>

<s>odlučne poduzeti konačan korak s ciljem ukidanja smrtne kazne u svim okolnostima;</s>

<s>sporazumjele su se kako slijedi:</s>

<s>Član 1.</s>

<s>Ukidanje smrtne kazne</s>

<s>Smrtna kazna se ukida.</s><s>Niko ne smije biti osuđen na takvu kaznu ili pogubljen.</s>

<s>Član 2.</s>

<s>Zabrana derogiranja</s>

<s>Na osnovu člana 15.</s><s>Konvencije, odredbe ovoga protokola ne mogu se derogirati.</s>

<s>Član 3.</s>

<s>Zabrana pridržavanja prava</s>

<s>Prava na osnovu člana 57.</s><s>Konvencije ne mogu se odnositi na odredbe ovoga protokola.</s>

<s>Član 4.</s>

<s>Teritorijalna primjena</s>

<s>1. Svaka država može, prilikom potpisivanja ili deponiranja isprave o ratifikaciji, prihvatanju ili odobravanju, navesti područje ili područja na koja će se ovaj protokol primjenjivati.</s>

<s>2. Svaka država može naknadno, izjavom upućenom glavnom sekretaru Vijeća Evrope, proširiti primjenu ovoga protokola na bilo koje drugo područje koje je navedeno u izjavi.</s><s>U odnosu na to područje, ovaj protokol stupa na snagu prvog dana u mjesecu koji slijedi istekom perioda od tri mjeseca od dana kad glavni sekretar primi takvu izjavu.</s>

<s>3. Svaka izjava dana na osnovu dva prethodna stava u pogledu bilo kojeg područja navedenog u takvoj izjavi može se povući ili preinačiti notificiranjem upućenim glavnom sekretaru.</s><s>Povlačenje ili preinaka stupa na snagu prvoga dana u mjesecu koji slijedi istekom perioda od tri mjeseca nakon dana kad glavni sekretar primi takvu notifikaciju.</s>

<s>Član 5.</s>

<s>Odnos prema konvenciji</s>

<s>Države stranke smatraju odredbe članova 1. do 4. ovoga protokola dopunskim članovima uz Konvenciju i sve će se odredbe Konvencije primjenjivati u skladu s tim.</s>

<s>Član 6.</s>

<s>Potpisivanje i ratifikacija</s>

<s>Ovaj protokol će biti otvoren za potpisivanje državama članicama Vijeća Evrope koje su potpisale Konvenciju.</s><s>Protokol podliježe ratifikaciji, prihvatanju ili odobravanju.</s><s>Država članica Vijeća Evrope ne može ratificirati, prihvatiti ili odobriti ovaj protokol, ako nije prethodno ili istodobno ratificirala Konvenciju.</s><s>Isprave o ratifikaciji, prihvatanju ili odobravanju deponiraju se kod glavnog sekretara Vijeća Evrope.</s>

<s>Član 7.</s>

<s>Stupanje na snagu</s>

<s>1. Ovaj protokol stupa na snagu prvog dana u mjesecu koji slijedi istekom perioda od tri mjeseca nakon dana kada je deset država članica Vijeća Evrope izrazilo svoj pristanak da bude obavezano ovim protokolom u skladu sa odredbama člana 6.</s>

<s>2. Za svaku državu članicu koja naknadno izrazi svoj pristanak da bude obavezana ovim protokolom, on stupa na snagu prvog dana u mjesecu koji slijedi istekom perioda od tri mjeseca nakon dana deponiranja isprave o ratifikaciji, prihvatanju ili odobravanju.</s>

<s>Član 8.</s>

<s>Funkcije depozitara</s>

<s>Glavni sekretar Vijeća Evrope obavijestit će sve države članice Vijeća Evrope o:</s>

<s>a. svakom potpisu;</s>

<s>b. deponiranju svake isprave o ratifikaciji, prihvatanju ili odobravanju;</s>

<s>c. danu stupanja na snagu ovoga protokola u skladu članovima 4. i 7;</s>

<s>d. svakom drugom aktu, obavještenju ili saopćenju koji se odnose na ovaj protokol.</s>

<s>U potvrdu toga su potpisani, propisno ovlašteni, potpisali ovaj protokol.</s>

<s>Sastavljeno u Vilniusu 3. maja 2002. na engleskom i francuskom, s tim da su oba teksta jednako vjerodostojna, u jednom izvorniku koji će biti pohranjen u arhiv Vijeća Evrope.</s><s>Glavni sekretar Vijeća Evrope dostavit će ovjerene prijepise svakoj državi članici Vijeća Evrope.</s>

